கேள்வி: ஜான்சி - புவியியல் மற்றும் வானிலை பற்றி நீங்கள் என்ன அறிந்துள்ளீர்கள்?
பதில்: ஜான்சி 25.4333 வடக்கிலும் 78.5833 கிழக்கிலும் அமைந்துள்ளது. இது சராசரியாக கடல் மட்டத்திலிருந்து 284 மீட்டர் (935 அடி) உயரத்தில் உள்ளது. ஜான்சி மத்திய இந்தியாவின் பீடபூமியில் அமைந்துள்ளது. இப்பகுதியில் உள்ள மண்ணின் அடியில் பாறைகள் மற்றும் கனிமங்களால் நிறைந்தது. இந்த நகரம் உத்தரப் பிரதேசத்தின் பரந்த ''தாராய்'' சமவெளிகளின் தென்மேற்கு எல்லையில் அமைந்திருப்பதால் அது வடக்கில் இயற்கையான சரிவைக் கொண்டிருக்கிறது. இந்த நிலம் புளிப்புச் சுவையுடைய பழமரங்கள் பயிரிடுவதற்கு ஏற்ற இடமாக உள்ளது. மேலும் பயிர்களில் கோதுமை, பருப்பு வகைகள், பட்டாணி மற்றும் எண்ணெய் வித்துக்கள் இங்கு பயிரிடப்படுகின்றன. இப்பகுதி நீர்ப்பாசன தேவைக்காக பருவமழையை பெரிதும் நம்பியுள்ளது. ஒரு லட்சிய கால்வாய் திட்டத்தின் கீழ் (ராஜ்காட் கால்வாய்), ஜான்சி மற்றும் லலித்பூர் மற்றும் மத்தியப் பிரதேசத்தின் சில பகுதிகளில் பாசனத்திற்காக பல கால்வாய்களை அரசாங்கம் உருவாக்கி வருகிறது. விவசாயப் பொருட்களின் வர்த்தகம் (தானியம் மற்றும் எண்ணெய் வித்துக்கள் உட்பட) பெரும் பொருளாதார முக்கியத்துவம் வாய்ந்தது.''The Macmillan Encyclopedia''; rev. ed. London: Macmillan, 1983; p. 647 இந்த நகரம் பித்தளைப் பொருட்கள் உற்பத்தியின் மையமாகவும் உள்ளது.Moore, W. G. (1971) ''The Penguin Encyclopedia of Places''. Harmondsworth: Penguin; p. 371
கேள்வி: ஜான்சி - சாலை போக்குவரத்து குறித்து விரிவாக சொல்லுங்கள்.
பதில்: இந்திய தேசிய நெடுஞ்சாலைகளின் சந்திப்பில் ஜான்சி அமைந்துள்ளது. தேசிய நெடுஞ்சாலை 27 குஜராத்திலிருந்து அசாம் வரையிலும், தேசிய நெடுஞ்சாலை 75 (இந்தியா) குவாலியரிலிருந்து சத்தர்பூர் வழியாக ரேவா வரையும், தேசிய நெடுஞ்சாலை 44 (இந்தியா) ஜம்முவிலிருந்து கன்னியாகுமரி வரையும் தேசிய நெடுஞ்சாலை 39 (இந்தியா) ஜான்சி வழியே செல்கின்றன. இவ்வாறு, ஐந்து வெவ்வேறு திசைகளில் உள்ள நெடுஞ்சாலைகள் ஜான்சியிலிருந்து பிரிந்து செல்வதால், ஜான்சி சாலை போக்குவரத்தில் முக்கிய நிலையில் உள்ளது. தாதியா, குவாலியர், லலித்பூர், ஆக்ரா, புது தில்லி, போபால், அலகாபாத், கான்பூர், இலக்னோ, பாபினா, ஓர்ச்சா, பண்டா, ஷிவ்புரி, சத்தர்பூர், உன்னாவ் பாலாஜி மற்றும் சாகர் ஆகியவை இதனுடன் இணைக்கப்பட்டுள்ள நகரங்கள் மற்றும் முக்கிய நகரங்கள் ஆகும்.
கேள்வி: ஜான்சி - உயர் கல்வி பற்றி விளக்கவும்.
பதில்: * இராணி இலட்சுமி பாய் மத்திய வேளாண் பல்கலைக்கழகம் * புந்தேல்கண்ட் பல்கலைக்கழகம் * மத்திய ஆயுர்வேத ஆராய்ச்சி நிறுவனம், ஜான்சி (முன்னர் தேசிய விருக்ஷாயுர்வேத ஆராய்ச்சி நிறுவனம், ஜான்சி)